text: ২০১৬ আইসিসি বিশ্ব টুয়েন্টি২০ আন্তর্জাতিক ক্রিকেট কাউন্সিলের নির্দেশনায় পরিচালিত আইসিসি বিশ্ব টুয়েন্টি২০ প্রতিযোগিতার ৬ষ্ঠ আসর। ৮ মার্চ থেকে ৩ এপ্রিল পর্যন্ত এ ক্রিকেট প্রতিযোগিতাটি ২০১৬ সালে প্রথমবারের মতো ভারতে ও সর্বশেষবারের মতো দুই বছর অন্তর অনুষ্ঠিত হয়। পরবর্তী আসর ২০২০ সালে অনুষ্ঠিত হবে। ২৮ জানুয়ারি, ২০১৫ তারিখে দুবাইয়ে অনুষ্ঠিত প্রথম সভা শেষে আইসিসি ভারতকে প্রতিযোগিতার স্বাগতিক দেশ হিসেবে ঘোষণা করে। পূর্বতন চ্যাম্পিয়ন শ্রীলঙ্কা সুপার টেন পর্বে ইংল্যান্ডের কাছে ১০ রানে পরাজিত হয়ে প্রতিযোগিতা থেকে বিদায় নেয়।
  
  ভারতের সাতটি শহরে প্রতিযোগিতার খেলাগুলো অনুষ্ঠিত হয়। তন্মধ্যে, কলকাতার ইডেন গার্ডেন্সে চূড়ান্ত খেলায় ইংল্যান্ডকে পরাজিত করে ওয়েস্ট ইন্ডিজ শিরোপা জয় করে। ভারতীয় ব্যাটসম্যান বিরাট কোহলি টুর্নামেন্টের সেরা খেলোয়াড় নির্বাচিত হন, অন্যদিকে বাংলাদেশের তামিম ইকবাল এবং আফগানিস্তানের মোহাম্মাদ নবী যথাক্রমে টুর্নামেন্টের সর্বোচ্চ রান সংগ্রহকারী এবং সর্বোচ্চ উইকেট শিকারী হন।
  
  দলসমূহ 
  ২০১৪ সালের ন্যায় দ্বিতীয়বারের মতো এ প্রতিযোগিতায় ১৬-দল অংশগ্রহণ করে। আইসিসি'র পূর্ণ সদস্যভূক্ত ১০টি দল স্বয়ংক্রিয়ভাবে খেলে। পাশাপাশি আয়ারল্যান্ড ও স্কটল্যান্ডে ৬-২৬ জুলাই, ২০১৫ অনুষ্ঠিত ২০১৫ সালের আইসিসি বিশ্ব টুয়েন্টি২০ বাছাইপর্ব থেকে শীর্ষ ৬টি সহযোগী সদস্যভূক্ত দলও খেলার সুযোগ পায়। দলগুলো হচ্ছে - আয়ারল্যান্ড, স্কটল্যান্ড, আফগানিস্তান, হংকং, নেদারল্যান্ডস এবং ওমান। বাছাইপর্বের পূর্বে ওমানের শুধুমাত্র টুয়েন্টি২০ মর্যাদার অধিকারী ছিল। কিন্তু বিশ্ব টুয়েন্টি২০ আন্তর্জাতিকে খেলার সুযোগ লাভের ফলে দলটি টুয়েন্টি২০ আন্তর্জাতিকে খেলার মর্যাদা পেয়েছে।
  
  ৩০ এপ্রিল, ২০১৪ তারিখ অনুযায়ী আইসিসি টুয়েন্টি২০ আন্তর্জাতিক চ্যাম্পিয়নশীপের র‌্যাঙ্কিং অনুযায়ী পূর্ণাঙ্গ সদস্যভূক্ত শীর্ষ আট দল সুপার টেন পর্বে স্বয়ংক্রিয়ভাবে খেলে। বাদ-বাকী আট দল গ্রুপ-পর্বে খেলে। গ্রুপ পর্বে আফগানিস্তান ও বাংলাদেশ সুপার টেন পর্বে খেলার সুযোগ লাভ করে।
  
  অক্টোবর, ২০১৫ সালে পিসিবি’র সভাপতি শাহরিয়ার খান বলেন যে, শ্রীলঙ্কায় প্রস্তাবিত সিরিজে পাকিস্তানের বিরুদ্ধে ভারত না খেললে তারা প্রতিযোগিতা বয়কট করবে। পরবর্তীতে সিরিজটি বাতিল হলেও ফেব্রুয়ারি, ২০১৬ সালে সরকারের সম্মতিক্রমে পাকিস্তান দল ভারত সফরে এ প্রতিযোগিতায় অংশ নেয়। মার্চের শুরুতে প্রতিযোগিতা আরম্ভের পূর্বে পাকিস্তান থেকে একটি প্রতিনিধি দল নিরাপত্তা ব্যবস্থা খতিয়ে দেখতে ভারত সফরে যায়। পরিদর্শনের পর পিসিবি খেলাটি ধর্মশালা থেকে কলকাতা কিংবা মোহালিতে স্থানান্তরের অনুরোধ জানায়। ৯ মার্চ আইসিসি কর্তৃপক্ষ ইডেন গার্ডেন্সে আয়োজনের জন্য সিদ্ধান্ত নেয়। ১১ মার্চ পাকিস্তান প্রতিযোগিতায় অংশগ্রহণের বিষয়টি নিশ্চিত করে।
  
  মাঠসমূহ 
  ২১ জুলাই, ২০১৫ তারিখে ভারতীয় ক্রিকেট বোর্ড (বিসিসিআই) খেলা আয়োজনের লক্ষ্যে শহরের নাম ঘোষণা করে। বেঙ্গালুরু, চেন্নাই, দিল্লি, ধর্মশালা, মোহালি, মুম্বই ও নাগপুরের পাশাপাশি কলকাতায় চূড়ান্ত খেলা আয়োজনের সিদ্ধান্ত নেয়া হয়।
  
  তন্মধ্যে, চেন্নাইয়ের এম. এ. চিদাম্বরম স্টেডিয়ামের তিনটি স্ট্যান্ডের অবকাঠামোগত বিষয়ে আইনাদেশ বলবৎ থাকায় কোন খেলা হয়নি। নাগপুরের ভিসিএ স্টেডিয়ামে গ্রুপ বি ও ধর্মশালার এইচপিসিএ স্টেডিয়ামে গ্রুপ এ’র সকল খেলা হয়।
  
  এইচপিসিএ স্টেডিয়ামে পূর্ব-নির্ধারিত চিরপ্রতিদ্বন্দ্বী ভারত-পাকিস্তানের খেলাটিতে পাকিস্তান দলের প্রয়োজনীয় নিরাপত্তা বিষয়ে অপারগতা প্রকাশ করায় কলকাতার ইডেন গার্ডেন্সে অনুষ্ঠিত হয়।
  
  প্রস্তুতিমূলক খেলা
  
  খেলা পরিচালনাকারী কর্মকর্তা 
  আইসিসি রেফারিদের সেরা তালিকা থেকে নিম্নোক্ত সাতজন সদস্য ম্যাচ রেফারির দায়িত্ব পালন করেন:
  
    ডেভিড বুন
    ক্রিস ব্রড
    জাভাগাল শ্রীনাথ
    জেফ ক্রো
    রঞ্জন মাদুগালে
    অ্যান্ডি পাইক্রফট
  
  মাঠে খেলা পরিচালনার্থে আইসিসি’র সেরা আম্পায়ার তালিকা থেকে ১২জন, আম্পায়ার ও রেফারিদের আন্তর্জাতিক তালিকা থেকে ১০জন এবং আইসিসি সহযোগী ও অনুমোদিত আম্পায়ার তালিকা থেকে ২জন সদস্য যৌথভাবে সম্পন্ন করেন:
  
  অস্ট্রেলিয়া
    ব্রুস অক্সেনফোর্ড
    পল রেইফেল
    রড টাকার
  
  ইংল্যান্ড
    মাইকেল গফ
    ইয়ান গোল্ড
    রিচার্ড ইলিংওয়ার্থ
    রিচার্ড কেটেলবরা
    নাইজেল লং
  
  ভারত
    সুন্দরাম রবি
  
  নিউজিল্যান্ড
    ক্রিস গফানি
  পাকিস্তান
    আলীম দার
  দক্ষিণ আফ্রিকা
    যোহান ক্লোয়েত
    মারাইজ ইরাসমাস
  
  শ্রীলঙ্কা
    কুমার ধর্মসেনা
  ওয়েস্ট ইন্ডিজ
    জোয়েল উইলসন
  
  দলীয় সদস্য 
  
  প্রতিযোগিতা শুরুর পূর্বে প্রত্যেক দল ১৫-সদস্যবিশিষ্ট খেলোয়াড়ের তালিকা প্রকাশ করে।
  
  অংশগ্রহণকারী দল
  
  ট্রফি প্রদর্শন 
  'নিশান ট্রফি প্রদর্শন' নামে পরিচিত এ বৈশ্বিক প্রদর্শনটি ১৩ ডিসেম্বর থেকে ১ ফেব্রুয়ারি পর্যন্ত চলে। অংশগ্রহণকারী ১৬ দেশে ট্রফি প্রদর্শন করা হয়। বিশ্ব টুয়েন্টি২০ প্রতিযোগিতাকে সামনে রেখে এ কার্যক্রমটি পরিচালিত হয়। ১৩ ডিসেম্বর স্কটল্যান্ডে এ প্রদর্শন কার্যক্রমের সূত্রপাত হয় ও ১ ফেব্রুয়ারি নতুন দিল্লিতে শেষ হয়।
  
  গ্রুপ পর্ব
  
  গ্রুপ এ
  
  সুপার টেন
  
  গ্রুপ ১
  
  ফাইনাল
  
  পরিসংখ্যান
  
  সর্বাধিক রান 
  
  উৎস: ক্রিকইনফো
  
  সর্বাধিক উইকেট  	
  
  উৎস: ক্রিকইনফো
  
  আর্থিক সাফল্য
  এই প্রতিযোগিতার জন্য আয়কর হিসাবে ২৩ মিলিয়ন আমেরিকান ডলার ( ভারতীয় মুদ্রায় ১৬১ কোটি) ভারত সরকারকে দিতে হয়েছে আইসিসি’কে।
  
  তথ্যসূত্র
  
  আরও দেখুন 
  
   আইসিসি বিশ্ব টুয়েন্টি২০
   ২০১৬ এশিয়া কাপ
   ২০১৬ আইসিসি মহিলা বিশ্ব টুয়েন্টি২০
   ২০১৬ আইসিসি বিশ্ব টুয়েন্টি২০ প্রস্তুতিমূলক খেলা
  
  বহিঃসংযোগ 
   ইএসপিএন ক্রিকইনফোতে ২০১৬ আইসিসি বিশ্ব টুয়েন্টি২০ 
   অফিসিয়াল ওয়েবসাইট 
  
  বিষয়শ্রেণী:আইসিসি বিশ্ব টুয়েন্টি২০
  বিষয়শ্রেণী:২০১৬-এ ভারতীয় ক্রীড়া
  বিষয়শ্রেণী:২০১৬-এ ক্রিকেট
  বিষয়শ্রেণী:২০১৬ আইসিসি বিশ্ব টুয়েন্টি২০
  বিষয়শ্রেণী:স্বাগতিক ভারতে আন্তর্জাতিক ক্রীড়া প্রতিযোগিতা
title: ২০১৬ আইসিসি বিশ্ব টুয়েন্টি২০